[{"text_idx": "#000000", "text": "Meil siin looduskatastroofide va\u0308hesuse u\u0308le juba kurta ei saa. Alles see oli kui suvise kuumalaine ajal tulid uued temperatuurirekordid, suur osa metsa, maastikku ja paljud kodud po\u0303lesid maani maha, mitmed piirkonnad olid kuude kaupa suitsu sisse mattunud."}, {"text_idx": "#000001", "text": "Nu\u0308u\u0308d on siis vihmahooaeg ja alustuseks ka\u0308is siit u\u0308le va\u0308ike tornaado (aga ha\u0308sti korraks ja kahjusid tekitamata) ning seeja\u0308rel kallas kaks pa\u0308eva ja\u0308rjest nagu a\u0308mbrist. See omakorda tekitas suured u\u0308leujutused ja mudalaviinid, mis uhtusid minema vo\u0303i muutsid ja\u0308rveks ko\u0303ik neli maanteed, mis meid u\u0308leja\u0308a\u0308nud Kanadaga u\u0308hendavad."}, {"text_idx": "#000002", "text": "Selles linnas, kus mina elan, ei juhtunud suurt midagi, aga nii palju oleme mo\u0303jutatud, et kaubavedu, mis muidu maantee kaudu toimis, on teadmata ajaks a\u0308ra lo\u0303igatud. Nendes piirkondades, kuhu maanteel olnud inimesed lo\u0303ksu ja\u0308id, osteti toidupoed kohe esimese pa\u0308evaga tu\u0308hjaks. Pildid lagedatest lettidest jo\u0303udsid ajakirjandusse, mispeale tormasid ko\u0303ik u\u0308leja\u0308a\u0308nud inimesed kah poodi nagu oleks na\u0308lg pa\u0308ris to\u0303siselt silme ees terendamas, kuigi laevaliiklus ja USA'st tulev kaubavoog ei ole ha\u0308iritud."}, {"text_idx": "#000003", "text": "Tegelikult on huvitav kui va\u0308he me teame, kust ja kuidas kaup lettidele jo\u0303uab? Mis asjad need u\u0308ldse on, mis meile teistest Kanada osadest rongide ja veoautodega saabuvad? Ja mis tuleb USA'st? Mul na\u0308iteks pole aimugi! O\u0303nneks on mingid varud nagunii kodus olemas, sest detsembris on alati igal pool meeletu mo\u0308ll ja teadsin ette, et vastsu\u0308ndinuga ei taha kohe shoppama kihutada. Na\u0308lga seega ei ja\u0308a\u0308."}, {"text_idx": "#000004", "text": "Ainus, mida ma praegu to\u0303siselt vo\u0303tan, on fakt, et paljud bensiinijaamad on ku\u0308tusest tu\u0308hjaks ostetud (seda ku\u0308ll eelko\u0303ige nendes piirkondades, mis rohkem pihta said), sest mul pole aimugi, mis teid pidi ku\u0308tus meieni jo\u0303uab ja kas sellest vo\u0303ib puudus tekkida vo\u0303i mitte? Autot kasutada on ikka vaja."}, {"text_idx": "#000007", "text": "Anu19/11/21 00:16Meil evakueeritakse helikopteritega (lisaks paatidele). On ju isegi parem lahendus kui droon, mahutab rohkem. Vo\u0303i sa mo\u0303tlesid, et igau\u0308hel vo\u0303iks isiklik droon olla, millega ringi kimada? Ma arvan, et inimesed vo\u0303iksid alustuseks tee peal viisakalt liiklema o\u0303ppida, ma o\u0303hus lendlema pooli veel ei lubaks :DKustutaVastusedVastaVasta"}, {"text_idx": "#000008", "text": "Meil evakueeritakse helikopteritega (lisaks paatidele). On ju isegi parem lahendus kui droon, mahutab rohkem. Vo\u0303i sa mo\u0303tlesid, et igau\u0308hel vo\u0303iks isiklik droon olla, millega ringi kimada? Ma arvan, et inimesed vo\u0303iksid alustuseks tee peal viisakalt liiklema o\u0303ppida, ma o\u0303hus lendlema pooli veel ei lubaks :D"}, {"text_idx": "#000009", "text": "Ma mo\u0303tlesin jah, et isiklik droon :) Ja o\u0303hus on ju ruumi ku\u0308ll, kolmemo\u0303o\u0303tmeline, mitte lineaarne, nagu maa peal, et mo\u0303ned u\u0308ksteisest mo\u0308o\u0308da ei mahu. Aga noh, selge, kes lollusi tahab teha, ei seda \"takista vallid, ei kraav\", nagu laulusalm u\u0308tleb, siis tehakse neid nii o\u0303hus, maal kui vees."}]